Kruis 'n teken van liefde | Netwerk24
Kruis 'n teken van liefde
Deur Stephan Joubert 16 Mei 2019 00:00
Die skrywer van Spreuke 30:18-19 sê daar is drie, nee vier dinge wat hy nie mooi verstaan nie. Hy wonder onder meer hoe 'n arend in die lug bly en hoe 'n slang op 'n rots seil. Ek wonder ook oor 'n paar snaakse dinge, soos hoekom mense moet stilbly wanneer 'n tennisspeler afslaan, maar hulle raas wanneer sokkerspelers die bal skop.
Feit is dat die lewe vol onverstaanbare dinge is. Ons kan nooit alles verstaan nie. Ons kan die Here ook nie deurgrond nie. Ons moenie eens probeer nie, want dan het ons eintlik vir onsself 'n afgod geskep. 'n God wat ons hier aan ons kant van die draad volledig kan verstaan, is 'n god wat onsself kan beheer en manipuleer. Die lewende God is groter en meer as alles wat ons van Hom weet. Nogtans is Hy nie anders as hoe Hy Homself in sy Woord bekendmaak nie. Hy is altyd die God van liefde. Die kruis onderstreep dit op 'n tydlose manier.